newsbharat ,Vniindia.com | Wednesday May 17, 2017, 04:13:34 | Visits: 477
हैदराबाद, 17 मई (वी एन आई)हैदराबाद के एक 22 साल के युवक को अपने जन्मदिन की ख़ुशी मनाना महंगा पड़ा और अब वो पुलिस की हिरासत में है। दरअसल इस युवक ने अपने जन्मदिन की ख़ुशी में हवा में कई राउंड फायरिंग कर दी जिसके बाद इस फायरिंग का वीडियो के वायरल हो गया और स्थानीय पुलिस ने इस युवक की पहचान करके इसे गिरफ्तार कर लिया।
यह घटना हैदराबाद के फलकनुमा की है। इस लड़के का नाम मिर्जा इब्राहिम अली बैग है और यह एमबीए का छात्र है। अपने जन्मदिन के दिन बेग ने अपने घर के बाहर 12 राउंड हवा में फायरिंग की थी। मीडिया रिपोर्टो के अनुसार यह वीडिओ 5 मई को अपलोड किया गया था लेकिन वायरल हो जाने के बाद 15 मई को पुलिस ने इस पर संज्ञान लिया।
रिपोर्ट के अनुसार, बेग पर आर्म्स एक्ट के तहत मामला दर्ज किया गया है। एक वरिष पुलिस अधिकारी के अनुसार इस हथियार के मालिक के ऊपर भी एक्शन लिया जायेगा। कथित तौर पर, रिवाल्वर बेग के एक रिश्तेदार की बताई जा रही है। जबकि इसी रिपोर्ट में यह भी लिखा गया है कि फायरिंग में इस्तेमाल हुआ रिवाल्वर बेग के पिता का है।